Jonfinn Valmann

Jonfinn Valmann er en fiktiv overbetjent ved Hamar Politikammer, og er hovedperson i flere av Knut Faldbakkens kriminalromaner. Første gang man stifter bekjentskap med denne karakteren er i boka Turneren. Valmann er en traust og jordnær mann, og dette preger måten han etterforsker og oppklarer kriminalsaker på. Han er den som aldri slår seg til ro med lettvinte løsninger, og som alltid stoler på intuisjonen sin, selv om ingen andre gjør det.

Valmann er enkemann og utvikler etterhvert et nært forhold til sin kvinnelige kollega Anita Hegg gjennom bøkene.

Faldbakken har siden 2004 skrevet en bok i året om Valmann, men i 2010 tok han seg en pause, og den neste boken kom ikke før i 2011.«Det skjer et drap i Hamar»  Hamar Arbeiderblad 10. juni 2009. Besøkt 24. juli 2010.Natthagen  Gyldendal

I 2013 kom bok nummer åtte i serien om Valmann.Ny krim på tidlighøsten  Hamar Arbeiderblad 3. januar 2013. Besøkt 8. april 2013.Faldbakken gir deg en smakebit av sin nesten krimbok om Valmann nrk.no 26. mars 2013. Besøkt 8. april 2013. Bok nummer ni i serien, Gjensynet, ble lansert i 2016,Krim fra klassejubileum  Hamar Arbeiderblad 28. juli 2016. Besøkt 28. juli 2016. før den tiende, Stammeren kom i 2020.

 Bøkene 
2004 Turneren
2005 Grensen
2006 Nattefrost
2007 Tyvene
2008 Senskade
2009 Totem
2011 Natthagen
2013 Turisten
2016 Gjensynet
2020 Stammeren

Referanser

Kategori:Personer i kriminallitteraturen
Kategori:Fiktive politifolk